b'\n_START_ARTICLE_\nToma Neki\xc4\x87\n_START_PARAGRAPH_\nToma Neki\xc4\x87 (Jasenica, 17. sije\xc4\x8dnja 1690. - 1754.), ninski biskup.\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je u Jasenicama u zaselku Podbobiji dana 17. sije\xc4\x8dnja 1690. Studirao je u Italiji, a nakon studija obna\xc5\xa1ao razli\xc4\x8dite slu\xc5\xbebe, pa je tako od 1734. obna\xc5\xa1ao funkciju arhi\xc4\x91akona i generalnog vikara ninskog biskupa Andrije Balbia. Za biskupa ga je posvetio papa Benedikt XIV. 28. sije\xc4\x8dnja 1743. Kako bi pro\xc5\xa1irio sakristiju ninske katedrale dao je poru\xc5\xa1iti kapelu sv. Ivana Krstitelja iz koje je tom prilikom u Mletke prene\xc5\xa1ena krstionica kneza Vi\xc5\xa1eslava. Umro je 1754. godine, a pokopan je u grobnici ninskih biskupa.'